Kritika Kamra. Kritika Kamra (1988-yil 25-oktyabrda tugʻilgan) — hind kino va televideniye aktrisasi. Kritika Kamra "Kitani Mohabbat Xay" dasturida Arohi, "Kuch Toh Log Kahenge"da Doktor Nidhi, "Reporters" filmida Ananya va "Prem Ya Paheli-Chandrakanta" filmida Chandrakanta rollarini ijro etishi bilan tanilgan. 2014-yilda u "Jhalak Dikhhla Jaa" raqs realiti-shousida ishtirok etgan. Kritika Kamra 2018-yilda "Mitron" bilan birga rol ijro etib, Bollywood kino sanoatida debyut qilgan. Yoshlik davri. Kritika Kamra Uttar-Pradesh shtatining Bareilli shahrida tugʻilgan va oʻz ona shahri Ashoknagarda (Madxya- Pradesh) oʻsgan. U boshlangʻich taʼlimni Suxpur shahridagi Anand boshlangʻich maktabida oʻqigan, u yerda otasi stomatolog, onasi esa Ashoknagardagi Shri Anandpur Trust xayriya kasalxonasida taom mutaxassisi va taʼlim boʻyicha mutaxassis edi. U, shuningdek, qisqa vaqt Ashoknagar, M.P. Tara Sadan Sr. maktabida oʻqigan va u oʻrta maktabini Uttar-Pradesh shtatidagi Kanpur shahridagi Sent-Jozef oʻrta maktabida tamomlagan va keyin oʻrta va oliy oʻrta taʼlimni Dehli davlat maktabida, Yangi Dehlida davom ettirgan. Kritika Kamra yoshligidan har xil sport turlariga qatnashgan jumladan; basketbol, suzish va boks. Kritika Kamra maktab va kollejdagi musobaqalarda faol qatnashgan va yahshi natijalarga erishgan. U sportdan tashqari hayvonlarni ham sevadi va hayvonlarni asrab-avaylash faoli hisoblanadi. Keyin Kritika Kamra Milliy Moda Texnologiyalari Institutida modelikka oʻqishini davom ettirdi, lekin "Yahan Ke Xum Sikandar" filmi uchun rol oʻynaganligi sababli, birinchi kursdan keyin oʻqishni tark etgan.